
5. pielikums
iepirkuma id. Nr. SAEIMA 2026/10
nolikumam
IEPIRKUMA LĪGUMS Nr.______________
par drošības risinājumu pilnveidošanu un ieviešanu

Rīgā							 	2026. gada ___. ____________

Latvijas Republikas Saeima, nodokļu maksātāja reģistrācijas kods 90000028300, adrese: Jēkaba iela 11, Rīga, LV-1811, kuras vārdā rīkojas __________________, pamatojoties uz ______________________, (turpmāk – Pasūtītājs vai Saeima), no vienas puses, un 
__________________, nodokļu maksātāja reģistrācijas numurs ______________________, juridiskā adrese: ______________________, kuru, pamatojoties uz __________________, pārstāv __________________, (turpmāk – Izpildītājs) no otras puses, abas kopā turpmāk sauktas Puses, katra atsevišķi Puse, 
pamatojoties uz Latvijas Republikas Saeimas iepirkuma “Drošības risinājumu pilnveidošana un ieviešana”, identifikācijas Nr. SAEIMA 2026/10 (turpmāk – Iepirkums) rezultātiem un Izpildītāja piedāvājumu, noslēdz šādu līgumu (turpmāk – Līgums):

1. Līguma priekšmets 
1.1. Pasūtītājs uzdod, un Izpildītājs veic valsts noslēpuma objektu aizsardzībai nepieciešamo drošības risinājumu ierīkošanu un klasificētas dokumentācijas sagatavošanu līdz slepenības pakāpei KONFIDENCIĀLI (ieskaitot), proti, drošības risinājumu pilnveidošanu un ieviešanu Līguma 2. pielikuma “Tehniskā specifikācija – tehniskais piedāvājums” (turpmāk – Tehniskā specifikācija vai Tehniskais piedāvājums) 2. punktā noteiktajā objektā, (turpmāk – Objekts) saskaņā ar šajā Līgumā, tā pielikumos noteiktajām prasībām (turpmāk arī – Darbi), ievērojot šādas informācijas slepenības pakāpes:
1.1.1. līguma kopējā slepenības pakāpe – KONFIDENCIĀLI,
1.1.2. Līguma 1. pielikums “Finanšu piedāvājums” – IEROBEŽOTAS PIEEJAMĪBAS INFORMĀCIJA (turpmāk – Finanšu piedāvājums),
1.1.3. Tehniskā specifikācija – kopējā slepenības pakāpe – KONFIDENCIĀLI,
1.1.4. Līguma 3. pielikums “Apliecinājums par valsts noslēpumu saturošas informācijas apstrādes mērķi un aizsardzības noteikumu ievērošanu” – NAV KLASIFICĒTS.
1.2. Izpildītājs Līguma izpildi veic ar saviem būvizstrādājumiem un tehniskajiem līdzekļiem (iekārtām, inventāru, tehniku u.tml.) un atbilstošas kvalifikācijas personālu, nepieciešamības gadījumā piesaistot papildu resursus, kuru izmaksas ir iekļautas Finanšu piedāvājumā noteiktajās attiecīgo pozīciju cenās.

2. Līguma izpildes kārtība
2.1. Vispārīgie nosacījumi
2.1.1. Piecu darbdienu laikā pēc Līguma spēkā stāšanās dienas Izpildītājs Līguma 12.7.1. punktā noteiktajai Pasūtītāja kontaktpersonai iesniedz būvuzņēmēja (Izpildītāja) visu risku[footnoteRef:1] un piesaistīto būvspeciālistu profesionālās darbības civiltiesiskās atbildības apdrošināšanas polises[footnoteRef:2] oriģinālu vai apdrošinātāja izsniegtu tās kopiju. Par būvdarbu izpildei nepieciešamajiem būvspeciālistiem un būvdarbu veicējiem šajā punktā minētās apdrošināšanas polises Izpildītājs iesniedz piecas darbdienas pirms būvdarbu uzsākšanas. Šajā punktā minētajām apdrošināšanas polisēm ir jābūt: [1:  T.sk. pret iespējamiem zaudējumiem (ieskaitot visas iekārtas, materiālus, darba algas, muitas nodevas, nodokļus), kuri Pasūtītājam vai trešajām personām var rasties būvdarbu izpildes un garantijas laikā Izpildītāja, t.sk. tā piesaistīto apakšuzņēmēju, darbības, bezdarbības vai neuzmanības rezultātā, veicot Līgumā noteiktos būvdarbus.]  [2:  Atbilstoši Ministru kabineta 2014. gada 19. augusta noteikumiem Nr. 502 “Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu”.] 

2.1.1.1. uz iesniegšanas brīdi apmaksātām;
2.1.1.2. spēkā vismaz līdz veikto Darbu garantijas beigām;
2.1.1.3. ar apdrošinājuma summu ne mazāku kā Līguma 3.1. punktā norādītā kopējā līgumsumma ar pievienotās vērtības nodokli;
2.1.1.4. ar pašrisku ne lielāku kā 1 000,00 EUR.
2.1.2. Izpildītājs nekavējoties, bet ne vēlāk kā piecu darbdienu laikā pēc Līguma spēkā stāšanās, iesniedz Līguma 12.7. punktā noteiktajām Pasūtītāja kontaktpersonām Līguma izpildē iesaistīto apakšuzņēmēju (ja tādus plānots iesaistīt Līgumā noteiktajā kārtībā) sarakstu, kurā norāda apakšuzņēmēja nosaukumu, kontaktinformāciju un to pārstāvēttiesīgo personu. Sarakstā norāda arī Izpildītāja apakšuzņēmēju apakšuzņēmējus (kopā turpmāk saukti – apakšuzņēmēji). Līguma izpildes laikā Izpildītājam jāpaziņo Pasūtītājam par jebkurām minētās informācijas izmaiņām, kā arī jāpapildina saraksts ar informāciju par apakšuzņēmējiem, kas tiek vēlāk iesaistīti Līguma izpildē. Par Līguma izpildē iesaistīto apakšuzņēmēju personālu jāiesniedz arī Līguma 2.1.3. punktā minētais personāla saraksts.
2.1.3. Izpildītājs nekavējoties, bet ne vēlāk kā piecu darbdienu laikā pēc Līguma spēkā stāšanās, kā arī pirms Darbu izpildei piesaistīto speciālistu (turpmāk arī – personāls vai personāla dalībnieks) nomaiņas vai jauna personāla piesaistes, nosūta Līguma 12.7. punktā noteiktajām Pasūtītāja kontaktpersonām Izpildītāja Līguma izpildē piesaistītā personāla sarakstu, norādot katra personāla dalībnieka vārdu, uzvārdu, personas kodu un 3. kategorijas vai augstākas kategorijas speciālās atļaujas pieejai valsts noslēpumam numuru un derīguma termiņu (tikai gadījumā, ja attiecīgais personāla dalībnieks Līguma ietvaros veiks Darbus, kas saistīti ar valsts noslēpuma objektu, un līdz ar to attiecināma prasība par speciālo atļauju) un informāciju, kāda loma un pienākumi Līguma izpildē būs katram personāla dalībniekam. Minētā informācija nepieciešama, lai veiktu personu pārbaudes atbilstoši normatīvajiem aktiem par kritiskās infrastruktūras drošības nodrošināšanu, kā arī personu identificēšanai un caurlaides piešķiršanai, lai Līguma ietvaros nepieciešamo Darbu veikšanai iekļūtu Objektā. 
2.1.4. Pasūtītajam, nepaskaidrojot iemeslus, ir tiesības lūgt Izpildītājam nomainīt kādu no Līguma izpildei piesaistītajiem personāla dalībniekiem vai apakšuzņēmējiem, kā arī atteikt Līguma izpildē piesaistītajiem personāla dalībniekiem caurlaidi iekļūšanai Objektā vai iesaisti konkrētu Darbu veikšanā. Šī Līguma punkta ievērošana nevar būt par pamatu Līguma izpildes un Darbu izpildes termiņu nosacījumu grozīšanai. Pasūtītāja lūgums Izpildītājam ir saistošs.
2.1.5. Gadījumā, ja kādam no Līguma izpildē piesaistītajiem personāla dalībniekiem vai apakšuzņēmējiem tiek noteikts Līguma 2.1.4. punktā minētais atteikums vai izteikts nomaiņas lūgums, Izpildītājam, ievērojot Līgumā un Aizsardzības un drošības jomas iepirkumu likumā (turpmāk – ADJIL) noteikto kārtību, ir pienākums nomainīt Līguma izpildē iesaistīto apakšuzņēmēju vai personālu un jānodrošina personāla dalībnieks vai apakšuzņēmējs, kurš var veikt Darbus, ja bez attiecīgā personāla dalībnieka vai apakšuzņēmēja nevar tikt nodrošināta nepārtraukta Līguma, t.sk. Darbu, izpilde.
2.1.6. Līguma izpildei piesaistītā personāla dalībnieka un apakšuzņēmēja nomaiņu vai jauna personāla dalībnieka un apakšuzņēmēja piesaisti Izpildītājs drīkst veikt tikai pēc Līguma 2.1.2. un 2.1.3. punktā noteiktās informācijas iesniegšanas Līguma 12.7. punktā noteiktajām Pasūtītāja kontaktpersonām un Pasūtītāja rakstveida apstiprinājuma saņemšanas par personāla dalībnieka vai apakšuzņēmēja nomaiņu vai piesaisti. Izpildītājs nodrošina, ka laika periodā līdz Pasūtītāja saskaņojuma saņemšanai par personāla dalībnieka vai apakšuzņēmēja piesaisti vai nomaiņu tiek veikta nepārtraukta Līguma, t.sk. Darbu, izpilde.
2.1.7. Izpildītājs nekavējoties, bet ne vēlāk kā piecu darbdienu laikā pēc Līguma spēkā stāšanās, iesniedz Līguma 12.7. punktā noteiktajām Pasūtītāja kontaktpersonām Izpildītāja transportlīdzekļu sarakstu, kuri tiks izmantoti Līguma izpildei, norādot informāciju par transportlīdzekļa marku, modeli, krāsu, valsts reģistrācijas numuru u.c. informāciju, ja nepieciešams. Informācija par transportlīdzekli ir nepieciešama, lai nodrošinātu atļauju noformēšanu iebraukšanai Saeimas apsargājamā teritorijā. Līguma izpildes laikā Izpildītājs var veikt izmaiņas sākotnēji iesniegtajā transportlīdzekļu sarakstā, par to savlaicīgi iesniedzot informāciju Līguma 12.7. punktā noteiktajām Pasūtītāja kontaktpersonām.
2.1.8. Izpildītājs piecu darbdienu laikā pēc Līguma spēkā stāšanās dienas sagatavo un Līguma 12.7. punktā noteiktajām Pasūtītāja kontaktpersonām iesniedz kopējo Darbu izpildes grafiku (klasificējot to – DIENESTA VAJADZĪBĀM), kas sagatavots atbilstoši šim Līgumam un tā pielikumiem, ietver Darbu izpildes posmus pa nedēļām, kā arī paredz Darbu nodošanu, dokumentācijas saskaņošanu un citas darbības, kas nepieciešamas Līguma pilnīgai izpildei. Līguma izpilde tiek veikta saskaņā ar saskaņoto Darbu izpildes grafiku. Pasūtītājam pēc Darbu izpildes grafika iesniegšanas ir tiesības lūgt to precizēt, ja tas neatbilst šim Līgumam vai tā pielikumiem, vai ir saskatāmi riski Darbu pabeigšanai Līguma 7.2. punktā noteiktajā termiņā, kā arī Līguma izpildes laikā, Līguma 12.6. un 12.7.1. punktā noteiktajām Pušu kontaktpersonām rakstveidā vienojoties, Darbu izpildes grafiks var tikt precizēts atbilstoši faktiskajai situācijai un Darbu plānojumam, nepagarinot Līguma 7.2. punktā noteikto kopējo Līguma izpildes termiņu, izņemot gadījumu, ja Līguma izpildes termiņš ir pagarināts Līgumā noteiktajā kārtībā.
2.1.9. Ja Izpildītājs nepilda tam Līgumā noteiktās saistības vai Darbu izpildījums neatbilst Līguma vai tā pielikumu, vai uz Līguma izpildi attiecināmo normatīvo aktu nosacījumiem vai Pasūtītāja, tostarp kompetento institūciju (ja attiecināms), norādījumiem, vai ir nekvalitatīvs, Pasūtītājam ir tiesības sastādīt pretenziju, kurā norāda konstatētās nepilnības vai Darbus, kas nav veikti saskaņā ar Līguma nosacījumiem, kā arī to novēršanas kārtību un termiņu.  Izpildītājam ir pienākums par saviem līdzekļiem novērst konstatētos trūkumus Pasūtītāja pretenzijā norādītajā termiņā.
2.2. Darbu izpildes norise un tās nodošanas un pieņemšanas kārtība
2.2.1. Izpildītājs Darbu izpildi uzsāk pēc atbilstošas Līguma 2.1.1., 2.1.2., 2.1.3. un 2.1.8. punktā noteiktās informācijas iesniegšanas Līguma 12.7.1. un 12.7.2. punktā noteiktajām Pasūtītāja kontaktpersonām un saskaņojuma saņemšanas.
2.2.2. Izpildītājs izstrādā katrai Tehniskās specifikācijas 4.1. – 4.4. punktā noteiktajai daļai atsevišķu projektu, pirms projektu izstrādes ar Pasūtītāju saskaņojot tā slepenības pakāpi, saskaņā ar Līgumu un tā pielikumiem, ievērojot Latvijas Republikā spēkā esošajos normatīvajos aktos, kas saistīti ar Līguma izpildi, noteikto, kā arī ņemot vērā Pasūtītāja, tostarp kompetento institūciju (ja attiecināms), norādījumus (turpmāk – Projekts/-i).  
2.2.3. Projekti jāizstrādā tādā detalizācijas pakāpē, kas ļauj pilnībā identificēt izpildāmo būvdarbu apjomu, būvdarbu metodes un pielietojamos būvizstrādājumus.
2.2.4. Izpildītājs iesniedz Pasūtītājam saskaņošanai izstrādāto Projektu, un Pasūtītājs ne vēlāk kā desmit darbdienu laikā pēc Projekta saņemšanas to izvērtē un ja:
2.2.4.1. Projekta izstrāde veikta atbilstoši Līgumā un tā pielikumos noteiktajām prasībām, Pasūtītājs saskaņo to;
2.2.4.2. konstatē Projekta neatbilstību Līgumā vai tā pielikumos noteiktajām prasībām, Pasūtītājs nesaskaņo Projektu un uzaicina Izpildītāju pārrunāt neatbilstības, sarunā norādot uz nepieciešamajiem labojumiem, vai sagatavo un nosūta Līguma 12.6.1. punktā norādītajai Izpildītāja kontaktpersonai neatbilstību sarakstu, kurā norāda nepieciešamos labojumus, kā arī  Pasūtītājs nosaka termiņu to novēršanai.
2.2.5. Izpildītāja pienākums ir Pasūtītāja noteiktajā termiņā veikt Pasūtītāja norādīto neatbilstību labojumus attiecīgajā Projektā un iesniegt Pasūtītājam atkārtotai saskaņošanai laboto Projektu vai, ja Izpildītājs nepiekrīt Pasūtītāja norādītājam neatbilstībām, iesniegt pamatotu skaidrojumu par to Pasūtītājam. 
2.2.6. Pasūtītāja Līguma 2.2.4.1. punkta kārtībā veiktais Projekta saskaņojums nekādā veidā neapstiprina Projekta pareizību un neatbrīvo Izpildītāju kā lietpratēju no atbildības par tā izstrādāto Projektu, t.sk. ja pēc attiecīgā Projekta saskaņošanas atklājas Projekta neatbilstības Līgumam, Tehniskajai specifikācijai vai Latvijas Republikā spēkā esošajiem normatīvajiem aktiem.
2.2.7. Pēc Pasūtītāja Līguma 2.2.4.1. punkta kārtībā saskaņojuma saņemšanas par konkrēto Tehniskās specifikācijas 4.1., 4.2., 4.3. vai 4.4. punktā noteiktās daļas Projektu Izpildītājs veic attiecīgos pilnveidošanas un ieviešanas darbus Objektā saskaņā ar Līgumā, tai skaitā Tehniskajā specifikācijā un Tehniskajā piedāvājumā noteikto un atbilstoši saskaņotajam Projektam.
2.2.8. Par katru Tehniskās specifikācijas 4.1. – 4.4. punktā noteiktās daļas Darbu izpildi Izpildītājs sagatavo un iesniedz Pasūtītājam attiecīgās daļas izpilddokumentāciju, nodošanas un pieņemšanas aktu un uzaicinājumu pieņemt attiecīgos Darbus. Pasūtītājs pēc uzaicinājuma un dokumentācijas saņemšanas nosaka datumu un laiku, kad tiks organizēta attiecīgo Darbu pieņemšana, un desmit darbdienu laikā no uzaicinājuma un dokumentācijas saņemšanas dienas veic izpildīto Darbu pārbaudi Līgumā noteiktā kārtībā un rīkojas atbilstoši Līguma 2.2.9. vai 2.2.10. punktam.
2.2.9. Ja Pasūtītājam nav iebildumu attiecībā uz Izpildītāja veiktajiem Darbiem, Līguma 12.7.1. punktā noteiktā Pasūtītāja kontaktpersona paraksta Darbu nodošanas un pieņemšanas aktu par attiecīgajiem Darbiem.
2.2.10. Ja, pieņemot Darbus, tiek konstatēts, ka tie veikti nepilnīgi vai ar defektiem vai iekārtas, būvizstrādājumi ir nekvalitatīvi, nav ievēroti Līguma, tā pielikumos ietvertie nosacījumi vai Pasūtītāja norādījumi, kas atbilst Līguma saturam, Pasūtītājs ir tiesīgs neparakstīt nodošanas un pieņemšanas aktu. Par konstatēto Pasūtītājs sagatavo un Izpildītājam iesniedz pretenziju vai defektu aktu, kurā norāda konstatētās neatbilstības, to novēršanas kārtību un termiņu. Izpildītājs konstatētos trūkumus novērš Pasūtītāja noteiktā termiņā uz sava rēķina.  Ja aktā konstatētos defektus nav iespējams novērst no Izpildītāja neatkarīgu iemeslu dēļ un šie iemesli nav iestājušies Izpildītāja darbības vai bezdarbības rezultātā, tad Izpildītājam ir pienākums pierādīt šajā punktā minētos apstākļus, kas liedz pabeigt Darbus.
2.2.11. Pasūtītājs veic visu Darbu pieņemšanu pēc tam, kad Izpildītājs ir veicis Darbus attiecībā uz visām Tehniskās specifikācijas 4.1. – 4.4. punktā noteiktajām daļām un sagatavojis Objektu nodošanai Pasūtītājam. Ja Izpildītāja iesniegtais nodošanas un pieņemšanas akts par visu Darbu izpildi ir atbilstošs Līguma nosacījumiem, Pasūtītājs paraksta šo nodošanas un pieņemšanas aktu.
2.3. Uz Darbu norisi attiecināmie nosacījumi 
2.3.1. Izpildītāja Darbu izpildē sagatavotā dokumentācija un materiāli (tostarp Projekti) ir Pasūtītāja īpašums. Ja Darbu izpildes laikā Izpildītājs rada ar autortiesībām aizsargātus darbus, parakstot nodošanas un pieņemšanas aktu, Izpildītājs nodod Pasūtītājam visas šādu darbu izmantošanas tiesības bez atsevišķas atlīdzības samaksas. Šajā punktā minētās tiesības Pasūtītājs iegūst bez papildu samaksas un uz neierobežotu laiku.
2.3.2. Pasūtītājam ir tiesības neierobežoti lietot Līguma izpildes laikā radītos rezultātus, t.sk. ar autortiesībām aizsargāto darbu, un to daļas, veikt jebkādus pārveidojumus, grozījumus un papildinājumus.
2.3.3. Izpildītājs nodrošina, ka visu Līguma izpildes rezultātā radīto un Pasūtītājam nodoto un pilnībā apmaksāto autortiesību objektu autori neizmantos Autortiesību likuma 14. panta pirmajā daļā noteiktās autora personiskās tiesības uz izlemšanu, vai darbs tiks izziņots un kad tiks izziņots (14. panta pirmās daļas 2. punkts), darba atsaukšanu (14. panta pirmās daļas 3. punkts), uz darba neaizskaramību (14. panta pirmās daļas 5. punkts) un pretdarbību (14. panta pirmās daļas 6. punkts).
2.3.4. Izpildītājs ir atbildīgs par Līguma pilnīgai izpildei nepieciešamo būvizstrādājumu (t.sk. iekārtu) apjoma nodrošināšanu. Gadījumā, ja Izpildītāja aprēķinātais būvizstrādājumu (t.sk. iekārtu) apjoms ir nepietiekams, Līguma izpildes laikā papildu izdevumus sedz Izpildītājs. 
2.3.5. Visiem iebūvējamajiem būvizstrādājumiem un uzstādītajām iekārtām jābūt jaunām un nelietotām, kā arī tām jāatbilst normatīvajos aktos un Tehniskajā specifikācijā noteiktajām prasībām.
2.3.6. Darbu nodošana un pieņemšana tiek veikta to izpildes vietā (Objektā) Pasūtītāja un Izpildītāja pārstāvju klātbūtnē, ievērojot Tehniskās specifikācijas un Līguma nosacījumus, kā arī normatīvo aktu prasības.
2.3.7. Darbus, kuru pārbaude pēc pilnīgas Darbu pabeigšanas nav iespējama, pieņem uzreiz pēc to izpildes, sastādot segto darbu aktu. No Izpildītāja puses segto darbu aktu paraksta atbildīgais būvdarbu vadītājs un no Pasūtītāja puses Līguma 12.7.1. punktā noteiktā Pasūtītāja kontaktpersona.
2.3.8. Izpildītājam ir pienākums pēc visu Darbu nodošanas par saviem līdzekļiem novērst konstatētos trūkumus, arī slēptos trūkumus, kuri netika atklāti, nododot Darbus. Izpildītājs atbild par veikto Darbu, izmantoto būvizstrādājumu (t.sk. iekārtu) kvalitāti, atbilstību tehniskajām prasībām un specifikācijām Līguma 8.1. punktā noteiktajā garantijas laikā.

3. Līgumcena un norēķinu kārtība
3.1. Kopējā Līgumcena atbilstoši Iepirkumā iesniegtajam Izpildītāja Finanšu piedāvājumam ir __________ EUR (__________ euro un __________ centi) bez pievienotās vērtības nodokļa (turpmāk – PVN), kas ietver visas Finanšu piedāvājumā norādīto pozīciju izmaksas.
3.2. Papildus Līgumcenai Pasūtītājs maksā PVN Latvijas Republikā spēkā esošajos normatīvajos aktos noteiktajā kārtībā un apmērā.
3.3. Līgumcenā iekļautas visas ar Līguma izpildi saistītās izmaksas, tai skaitā izmaksas, kas saistītas ar iepirkuma priekšmeta izpildi, nepieciešamo atļauju saņemšanu no trešajām personām, transporta izmaksas, nodokļi un nodevas, izņemot PVN, u.c. saistītās izmaksas, kā arī iekļauti visi iespējamie riski, kas saistīti ar tirgus cenu svārstībām plānotajā Līguma izpildes laikā. 
3.4. Norēķini par izpildītājiem Darbiem tiek veikti pēc Līguma 2.2.11. punktā noteiktā nodošanas pieņemšanas akta par visu Darbu izpildi abpusējas parakstīšanas, kas ir pamats rēķina izrakstīšanai. 
3.5. Izpildītājs, sagatavojot rēķinu, to sagatavo strukturēta elektroniskā rēķina jeb e-rēķina (turpmāk – rēķins) formā un nosūta uz Pasūtītāja oficiālo elektronisko adresi, kā arī jebkurā gadījumā vienlaikus attiecīgo rēķinu PDF formātā nosūta Līguma 12.7.1. punktā noteiktajai Pasūtītāja kontaktpersonai. Izpildītājs, sagatavojot rēķinu, tajā iekļauj vismaz šādu informāciju – Pasūtītāja Līguma reģistrācijas numuru, Līguma datumu, nodošanas un pieņemšanas akta par visu Darbu izpildi abpusējās parakstīšanas datumu un Objekta adresi. Ja Izpildītājs rēķinā nav iekļāvis šajā Līguma punktā noteikto informāciju, Pasūtītājam ir tiesības prasīt neatbilstību novēršanu un jauna rēķina iesniegšanu. Samaksa tiek veikta pēc atbilstoša rēķina saņemšanas Līguma 3.7. punktā noteiktajā kārtībā.
3.6. Izpildītāja iesniegtajam e-rēķinam ir jāatbilst normatīvajiem aktiem par piemērojamo elektroniskā rēķina standartu un tā pamatelementu izmantošanas specifikāciju un aprites kārtību. Izpildītāja pienākums ir sekot līdzi iesniegtā rēķina apstrādes statusam.
3.7. Pasūtītājs veic Līgumā noteiktos maksājumus, pārskaitot attiecīgo summu uz Izpildītāja rēķinā norādīto bankas kontu 10 darbdienu laikā pēc atbilstoša rēķina un nodošanas un pieņemšanas akta saņemšanas no Izpildītāja. Par samaksas dienu uzskatāms Valsts kases atzīmes datums Pasūtītāja maksājuma uzdevumā. Šis Līguma punkts nav attiecināms uz gadījumiem, kad Valsts kase, veicot izpildei nosūtīto maksājuma rīkojumu un pieteikumu uzraudzību, ir aizturējusi darījuma izpildi (tajā skaitā gadījumos, ja ir pamatotas aizdomas par sankciju pārkāpšanu vai apiešanu).
3.8. Ja pēc rēķina apmaksas atklājas kļūdas vai neprecizitātes apmaksātajā rēķinā, Izpildītājam pēc Pasūtītāja pieprasījuma ir jāveic kļūdainā dokumenta precizēšana. Ja dokumentos pieļauto neprecizitāšu rezultātā Pasūtītājs ir veicis pārmaksu, Izpildītājam ir pienākums 10 darbdienu laikā pēc Pasūtītāja pieprasījuma atmaksāt Pasūtītājam pārmaksāto summu, savukārt, ja dokumentos pieļauto neprecizitāšu rezultātā Pasūtītājs nav veicis visas summas samaksu, Izpildītājs par trūkstošo summu sagatavo un kopā ar pamatojošo dokumentāciju iesniedz Pasūtītājam rēķinu.

4. Pušu pienākumi un tiesības 
4.1. Izpildītāja saistības
4.1.1. Izpildītājam ir tiesības saņemt samaksu par Līguma ietvaros atbilstoši veiktiem Darbiem šajā Līgumā noteiktajā kārtībā un apmērā.
4.1.2. Izpildītājam ir tiesības pieprasīt un saņemt no Pasūtītāja tā rīcībā esošo informāciju, t.sk. klasificēto, ja Izpildītājs nodrošina informācijas aizsardzībai noteiktās prasības, kas nepieciešama kvalitatīvai Darbu izpildei.
4.1.3. Izpildītājs nekavējoties, bet ne vēlāk kā trīs darbdienu laikā, informē Pasūtītāju par iespējamiem vai paredzamiem kavējumiem Līguma izpildē un apstākļiem, notikumiem un problēmām, kas ietekmē vai var ietekmēt Līguma precīzu un pilnīgu izpildi vai tā izpildi noteiktajā termiņā.
4.1.4. Izpildītājs nodrošina, ka tam, kā arī tā piesaistītajiem apakšuzņēmējiem (ja attiecināms), visā Līguma darbības laikā ir spēkā esošs 3. kategorijas vai augstākas kategorijas industriālās drošības sertifikāts un akreditēta informācijas sistēma klasificētās informācijas apstrādei. Jauna sertifikāta izdošanas gadījumā Izpildītājs nekavējoties Pasūtītājam iesniedz sertifikāta kopiju.
4.1.5. Izpildītājs nodrošina, ka visā Līguma izpildes laikā tas un tā piesaistītie apakšuzņēmumi (ja attiecināms) un personāls atbilst Iepirkuma dokumentācijā un šajā Līgumā noteiktajām drošības prasībām. Izpildītājs nodrošina, ka apakšuzņēmējiem (ja attiecināms) un to darbiniekiem, kuri tiks iesaistīti Līguma izpildē un veiks darbu ar valsts noslēpuma objektiem (kam slepenības pakāpe ir sākot no KONFIDENCIĀLI) ir vismaz 3. kategorijas industriālais drošības sertifikāts un 3. kategorijas speciālā atļauja pieejai valsts noslēpumam. Citi apakšuzņēmēji un to darbinieki tiek pārbaudīti atbilstoši normatīvajiem aktiem par kritiskās infrastruktūras drošības nodrošināšanu.
4.1.6. Izpildītājs nodrošina Iepirkumā iesniegtajā piedāvājumā norādīto apakšuzņēmēju (ja attiecināms) personisku piedalīšanos Līguma izpildē un saskaņā ar Līguma 2.1.6. un 9. punkta nosacījumiem informē Pasūtītāju par izmaiņām Līguma izpildei piesaistītā apakšuzņēmēju sastāvā, ja tādas tiek veiktas.
4.1.7. Izpildītājs nodrošina Iepirkumā iesniegtajā piedāvājumā norādīto speciālistu (vai speciālistu, kas saskaņā ar Līguma nosacījumiem to nomaina) iesaisti attiecīgo Darbu izpildē. 
4.1.8. Ievērojot Līguma 4.2.7. punktā noteikto, Izpildītājam ir pienākums nodrošināt personālu un apakšuzņēmējus, kas atbilst Pasūtītāja prasībām.
4.1.9. Izpildītājs organizē un veic Līguma izpildi augstā profesionālā līmenī, ievērojot Latvijas Republikā spēkā esošos normatīvos aktus, tai skaitā nodrošina, lai pilnīgi tiktu ievērotas Latvijas Republikā spēkā esošajos normatīvajos aktos noteiktās darba un vides aizsardzības, ugunsdrošības, datu aizsardzības un citas prasības, veic attiecīgus pasākumus to nodrošināšanai, kā arī uzņemas pilnu atbildību par jebkādām sekām, kuras iestājās minēto prasību neievērošanas vai nepienācīgas ievērošanas rezultātā.
4.1.10. Izpildītājs nodrošina un ir atbildīgs, ka tam un tā piesaistītajiem apakšuzņēmējiem (ja attiecināms) un personālam visā Līguma izpildes laikā ir visas nepieciešamās atļaujas, sertifikāti un saskaņojumi Līguma izpildes ietvaros nepieciešamo Darbu veikšanai. Tāpat Izpildītājs nodrošina un ir atbildīgs, ka:
4.1.10.1. tas un tā apakšuzņēmēji (ja attiecināms), kā arī visi Līguma izpildē iesaistītie darbinieki ievēro normatīvajos aktos noteiktās ierobežotas pieejamības informācijas, valsts noslēpuma un līgumā noteiktās drošības un aizsardzības prasības, fiksē pārkāpumus (tai skaitā no Pasūtītāja puses), ja nepieciešams, veic nekavējošas preventīvas darbības, lai apturētu pārkāpuma norisi, un nekavējoties informē par drošības prasību pārkāpumiem atbildīgo valsts drošības iestādi un Pasūtītāju, risina ar Pasūtītāju visus ar informācijas aizsardzību saistītos jautājumus Līguma izpildes laikā;
4.1.10.2. tiek veikta visu Darbu izpildē iesaistīto Izpildītāja un tā apakšuzņēmēju darbinieku atbilstoša informēšana par izpildāmo Darbu sadaļu klasifikācijas līmeņiem un par valsts noslēpuma un ierobežotas pieejamības informācijas aizsardzības pasākumiem;
4.1.10.3. tiek informēti visi Izpildītāja un tā piesaistīto apakšuzņēmēju darbinieki, kurus nepieciešams iesaistīt Līguma izpildē, par Krimināllikuma 85. panta, 94. panta, 95. panta, 200. panta un 328. panta pārkāpumu būtību un tajos paredzēto atbildību;
4.1.10.4. visi iesaistītie Izpildītāja un tā piesaistīto apakšuzņēmēju darbinieki pirms Darbu uzsākšanas paraksta apliecinājumu (Līguma 3. pielikums) par saņemtajām fiziskās un informācijas drošības instruktāžām un informācijas neizpaušanu, tajā skaitā par viedierīču un citu elektronisko sakaru ierīču neienešanu telpās, kurās tiek veikti darbi;
4.1.11. Izpildītājs, parakstot šo Līgumu, apliecina, ka laikus brīdinās Pasūtītāju par izmaiņām Darbu organizēšanā, Izpildītāja darbībā, kā arī piegādes ķēdē, ja šādas izmaiņas var ietekmēt Līguma izpildi.
4.1.12. Izpildītājs ievēro Pasūtītāja norādījumus par Darbu izpildi, ciktāl tie nemaina, vai nepapildina Līguma priekšmetu, vai nepadara neiespējamu Līguma izpildi, vai nav pretrunā Līguma vai Latvijas Republikas normatīvo aktu noteikumiem.
4.1.13. Izpildītājs nodrošina iespēju Pasūtītājam pastāvīgi uzraudzīt Līguma izpildes kvalitāti.
4.1.14. Elektroenerģijas pieslēguma vietu izmantošanu Izpildītāja iekārtām Izpildītājs saskaņo ar Pasūtītāju.
4.1.15. Izpildītājam ir pienākums šajā Līgumā un ADJIL noteiktajos gadījumos nodrošināt Līguma izpildē piesaistīto apakšuzņēmēju un personāla nomaiņu.
4.1.16. Izpildītājs nodrošina, ka Izpildītāja personāls un piesaistītie apakšuzņēmēji (ja tādi tiek piesaistīti Līgumā noteiktajā kārtībā), kas veiks Darbus Objektā, ievēro Pasūtītāja norādījumus attiecībā uz Objekta apmeklēšanas kārtību un uzturēšanos tajā. Izpildītājam ir pienākums nekavējoties informēt Pasūtītāju, ja, veicot Darbus, atklājas neparedzēti apstākļi, kas var būt bīstami cilvēku veselībai, dzīvībai vai drošībai.
4.1.17. Izpildītājs nodrošina, ka Izpildītāja personāls un piesaistītie apakšuzņēmēji (ja tādi tiek piesaistīti), kas veiks Darbus Objektā, iepazīstas ar noteikumiem par Objekta apmeklēšanas kārtību un uzturēšanos tajā, ko nodrošinās Saeimas Administrācijas Saeimas drošības birojs, un informāciju “Vispārīgā informācija līguma izpildītājiem par darba aizsardzības prasībām un rīcību ugunsgrēka gadījumā Saeimā”, kas pieejama Saeimas mājaslapā – https://saeima.lv/piegadatajiem.pdf, un ievēro tos.
4.1.18. Ierašanās un Darbi Objektā tiek veikti, iepriekš saskaņojot ar Pasūtītāju un Pasūtītāja pārstāvja uzraudzībā, katru reizi parakstoties Saeimas Administrācijas Saeimas drošības biroja sagatavotā žurnālā par Darbu uzsākšanu un pabeigšanu.
4.1.19. Izpildītājs nekavējoties informē Pasūtītāju, nosūtot informāciju uz Pasūtītāja oficiālo elektronisko adresi, ja mainās tā Starptautisko un Latvijas Republikas nacionālo sankciju likuma 11.1 pantā norādītās personas.
4.1.20. Izpildītājs nekavējoties informē Pasūtītāju, nosūtot informāciju uz Pasūtītāja oficiālo elektronisko adresi, ja Izpildītājam vai tā Līgumā piesaistītajam apakšuzņēmējam ir piemērotas starptautiskās vai nacionālās sankcijas, vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
4.1.21. Ievērot citus noteikumus, kas izriet no šī Līguma un normatīvo aktu regulējuma.

4.2. Pasūtītāja saistības
4.2.1. Pasūtītājs pieņem un veic samaksu par Līguma ietvaros atbilstoši veiktiem Darbiem šajā Līgumā noteiktajā kārtībā un apmērā.
4.2.2. Pasūtītājs iespēju robežās nodrošina Izpildītāju ar Pasūtītāja rīcībā esošo un Izpildītāja pieprasīto informāciju un dokumentiem, kas Izpildītājam nepieciešami Līguma izpildei.
4.2.3. Pasūtītājam ir tiesības dot Izpildītājam saistošus norādījumus par Līguma izpildi, tai skaitā jautājumos, kas saistīti ar Izpildītāja godprātīgu, kvalitatīvu, savlaicīgu un normatīvajiem aktiem atbilstošu Līguma izpildi, ciktāl tas nemaina vai nepapildina Līguma priekšmetu, vai nepadara neiespējamu Līguma izpildi, vai nav pretrunā Līguma vai Latvijas Republikas normatīvo aktu noteikumiem.
4.2.4. Pasūtītājs nepieņem Darbu izpildi, ja tā neatbilst Līgumam, un neapmaksā Izpildītāja rēķinu par Darbiem, kurus Pasūtītājs nav pieņēmis.
4.2.5. Pasūtītājam ir tiesības pārbaudīt Izpildītāja un tā apakšuzņēmēju Līguma izpildē piesaistīto personālu personu identificēšanai Darbu veikšanai Objektā.
4.2.6. Pasūtītājam ir tiesības kontrolēt Līguma izpildes gaitu, tai skaitā organizēt sanāksmes pēc nepieciešamības, pieprasīt no Izpildītāja kontroles veikšanai nepieciešamo dokumentāciju un paskaidrojumus. Šajā Līguma punktā noteiktos Līguma izpildes kontroles pasākumus var veikt pats Pasūtītājs vai pārbaužu veikšanai Pasūtītāja piesaistīta trešā persona.
4.2.7. Pasūtītājam ir tiesības Līguma izpildes laikā pieprasīt nomainīt apakšuzņēmēju vai Izpildītāja Līguma izpildei piesaistīto personālu, ja apakšuzņēmējs vai piesaistītais personāls Līguma ietvaros nepieciešamos Darbus veic nekvalitatīvi vai neievēro Līguma nosacījumus vai spēkā esošos normatīvos aktus. 
4.2.8. Pasūtītājam ir tiesības pieteikt pretenzijas, ja Līguma izpilde neatbilst Līguma noteikumiem.
4.2.9. Ja Izpildītāja Līguma izpildē iesaistītais apakšuzņēmējs nespēj izpildīt Pasūtītāja noteiktās prasības klasificētas informācijas aizsardzībai, Pasūtītājam ir tiesības uzdot Izpildītājam ADJIL un šajā Līgumā noteiktajā kārtībā aizstāt apakšuzņēmēju.
4.2.10. Pasūtītājs ievēro citus noteikumus, kas izriet no šī Līguma un normatīvo aktu regulējuma.

5. Pušu atbildība
5.1. Par Līguma noteikumu neizpildi vai nepienācīgu izpildi Puses ir atbildīgas Līgumā un Latvijas Republikā spēkā esošajos normatīvajos aktos noteiktajā kārtībā. Puses savstarpēji ir atbildīgas viena otrai un trešajām personām par Līguma izpildes laikā nodarītajiem zaudējumiem, ja tie radušies vienas Puses vai tās personāla (tostarp apakšuzņēmēju vai tā personāla) darbības vai bezdarbības dēļ, tai skaitā rupjas neuzmanības, ļaunā nolūkā izdarīto darbību vai nolaidības rezultātā. 
5.2. Izpildītājs atbild par Līguma izpildē piesaistīto apakšuzņēmēju (ja tādi tiek piesaistīti Līgumā noteiktajā kārtībā) un personāla Līguma ietvaros veikto Darbu kvalitāti, izpildes termiņiem un atbilstību Līguma, tai skaitā tā pielikumu, nosacījumiem. Pasūtītājs nav atbildīgs par Izpildītāja, tā personāla vai citu Darbu izpildē Izpildītāja iesaistīto personu vai apakšuzņēmēju inventāru, tehniku un materiāliem, kas atrodas Objektā.
5.3. Par Līgumā noteikto rēķinu apmaksas termiņa nepamatotu kavējumu Pasūtītājs pēc Izpildītāja pieprasījuma maksā Izpildītājam līgumsodu 0,2% apmērā no nesamaksātā rēķina summas par katru nokavēto kalendāro dienu, bet kopā ne vairāk kā 10% no kavētā rēķina maksājuma summas. Izpildītājs šajā punktā noteikto līgumsodu no Pasūtītāja var prasīt, ja Izpildītājs ir informējis Pasūtītāju, nosūtot informāciju uz Pasūtītāja oficiālo elektronisko adresi, par rēķina apmaksas kavēšanu, bet Pasūtītājs to nav novērsis piecu darbdienu laikā. Šajā punktā noteiktais līgumsods netiek piemērots, ja Puses atbilstoši Līguma nosacījumiem, savstarpēji vienojoties, ir pagarinājušas rēķina apmaksas termiņu.
5.4. Gadījumā, ja Pasūtītājam atbilstoši Līguma 5.3. punktam jāmaksā līgumsods, Pasūtītājs tā apmaksu veic 10 darbdienu laikā pēc Izpildītāja pretenzijas un līgumsoda rēķina saņemšanas. 
5.5. Ja Izpildītājs nav izpildījis Līgumu 7.2. punktā noteiktajā termiņā, un šāds nokavējums nav radies Pasūtītāja vainas dēļ, vai Puses, savstarpēji vienojoties, šo termiņu nav pagarinājušas,  Izpildītājs pēc Pasūtītāja pieprasījuma maksā Pasūtītājam līgumsodu 0.1% apmērā no Līguma 3.1. punktā noteiktās kopējās Līgumcenas par katru nokavēto kalendāro dienu.
5.6. Ja Izpildītājs Līgumā noteiktos Darbus neveic Līgumā noteiktajā kvalitātē vai atbilstoši Līgumā vai tā pielikumos noteiktajām prasībām, vai nepilda Līgumā noteiktās saistības, Izpildītājs pēc Pasūtītāja pieprasījuma maksā Pasūtītājam līgumsodu 0,2% apmērā no Līguma 3.1. punktā norādītās kopējās Līgumcenas par katru šādu konstatēto pārkāpuma reizi, par ko Pasūtītājs informējis Izpildītāju, sastādot pretenziju Līgumā noteiktajā kārtībā. Pasūtītājs šajā punktā noteikto līgumsodu no Izpildītāja var prasīt, ja Pasūtītājs ir informējis Izpildītāju par Līguma saistību neizpildi, bet Izpildītājs to nav novērsis Pasūtītāja noteiktajā termiņā. Šajā punktā noteiktais līgumsods netiek piemērots par neatbilstībām, kurām piemērots līgumsods saskaņā ar Līguma 5.5. punktā noteikto.
5.7. Gadījumā, ja Izpildītājam atbilstoši Līguma 5.5. vai 5.6. punktam jāmaksā līgumsods, Izpildītājs tā apmaksu veic 10 darbdienu laikā pēc Pasūtītāja pretenzijas saņemšanas. 
5.8. Līguma 5.5. un 5.6. punkta kārtībā Izpildītājam piemērotā līgumsoda apmērs Līguma izpildes laikā kopā nepārsniedz 10% no Līguma 3.1. punktā noteiktās kopējās Līgumcenas. 
5.9. Pasūtītājam ir tiesības neapmaksāt Izpildītāja rēķinu līdz līgumsoda samaksas brīdim.
5.10. Līgumsoda samaksa neatbrīvo Puses no saistību izpildes. Līgumsoda samaksa nav uzskatāma par zaudējumu atlīdzināšanu.
5.11. Izpildītājs nav atbildīgs par Pasūtītāja saistībām pret trešajām personām, un Pasūtītājs nav atbildīgs par Izpildītāja saistībām pret trešajām personām.
5.12. Risku par Līgumā neparedzētām piegādēm, darbiem un pakalpojumiem (turpmāk – neparedzēti darbi) uzņemas Izpildītājs, tai skaitā neparedzēto darbu izmaksas, kuras nav iekļautas Līgumcenā, bet ir nepieciešamas Līguma pilnīgai izpildei Pasūtītāja pieprasītajā apjomā, kvalitātē un termiņā un kuras izriet no Līguma priekšmeta apraksta arī tad, ja tās nav tieši norādītas Līgumā, ja Izpildītājs Darbus nav pilnvērtīgi izvērtējis un iekļāvis savā piedāvājumā, bet kuri nepieciešami Līguma pilnīgai izpildei. Šo risku uzņemas Pasūtītājs, ja:
5.12.1. neparedzēto darbu nepieciešamība ir radusies tādu no Pušu gribas neatkarīgu apstākļu dēļ, kurus Puses, slēdzot Līgumu, nevarēja paredzēt;
5.12.2. neparedzētie darbi ir ierosināti pēc Pasūtītāja iniciatīvas, Pasūtītājam precizējot vai papildinot Līguma priekšmetu;
5.12.3. Līgums objektīvu, no Izpildītāja gribas neatkarīgu iemeslu dēļ nav izpildāms, ja netiek veikti neparedzētie darbi.
5.13. Ja risks par Līgumā neparedzētiem darbiem saskaņā ar Līguma 5.12. punktu ir Izpildītājam, neparedzētu darbu izpilde negroza Līgumcenu. Ja risks par Līgumā neparedzētiem darbiem saskaņā ar Līguma 5.12. punktu ir Pasūtītājam, tad Līguma summa var tikt grozīta ADJIL un šajā Līgumā noteiktajā kārtībā.

6. Strīdu izšķiršanas kārtība
Strīdus un domstarpības par Līgumu un tā izpildi, kas Pusēm var rasties Līguma darbības laikā, Puses risina pārrunu ceļā. Ja strīdus un domstarpības nav iespējams atrisināt pārrunu ceļā 30 kalendāro dienu laikā, tad tie izšķirami Latvijas Republikas tiesā Latvijas Republikā spēkā esošajos normatīvajos aktos noteiktajā kārtībā. Izskatot no Līguma izrietošos strīdus, piemērojami Latvijas Republikā spēkā esošie normatīvie akti.

7. Līguma spēkā stāšanās, grozīšana un darbības izbeigšana
7.1. Līgums stājas spēkā Līguma abpusējas parakstīšanas dienā un ir spēkā līdz Pušu saistību pilnīgai izpildei.
7.2. Līguma izpilde tiek veikta sešu mēnešu laikā no Līguma 7.1. punktā noteiktās Līguma spēkā stāšanās dienas.
7.3. Līguma darbības laikā, Pusēm abpusēji vienojoties, var tikt veikti Līguma grozījumi šajā Līgumā un ADJIL 56. pantā noteiktajos gadījumos un kārtībā.
7.4. Būtiski Līguma nosacījumu grozījumi ir pieļaujami šādos gadījumos:
7.4.1. no Izpildītāja neatkarīgu iemeslu dēļ Līguma ietvaros noteikto Darbu izpilde nav bijusi iespējama, jo Izpildītājam ir bijusi liegta vai ierobežota pieeja Objektam, un tas ir rakstveidā fiksēts un/vai pierādāms;
7.4.2. Izpildītāja piedāvājumā piedāvātie būvizstrādājumi, iekārtas vai tehnoloģiskie risinājumi tiek aizstāti ar labākiem būvizstrādājumiem, iekārtām vai tehnoloģiskajiem risinājumiem un tas nemaina Finanšu piedāvājumā noteikto kopējo cenu. Lai pamatotu iepriekš plānoto būvizstrādājumu, iekārtu vai tehnoloģisko risinājumu aizstāšanu ar citiem labākiem būvizstrādājumiem, iekārtām vai tehnoloģiskiem risinājumiem, Izpildītājs iesniedz Pasūtītājam attiecīgu apliecinājumu, kā arī pamatojumu par Tehniskajā specifikācijā paredzēto būvizstrādājumu, iekārtu vai tehnoloģisko risinājumu nomaiņai piedāvāto būvizstrādājumu, iekārtu vai tehnoloģisko risinājumu tehniskajiem un funkcionālajiem parametriem un to izcenojumiem, kas pamato, ka jaunie būvizstrādājumi, iekārtas vai tehnoloģiskie risinājumi ir labāki kā iepirkuma piedāvājumā piedāvātie;
7.4.3. Līguma ietvaros noteikto Darbu izpildes laikā ir atklājusies nepieciešamība veikt papildu darbus, kuri nav iekļauti Līgumā, bet kuri neparedzamu apstākļu dēļ kļuvuši nepieciešami Līguma izpildei un kurus nevar tehniski vai ekonomiski nodalīt no Līguma ietvaros paredzētajiem Darbiem, neradot ievērojamas grūtības Pasūtītājam, vai arī papildu darbi ir būtiski nepieciešami Līguma izpildei, kaut arī tos iespējams nodalīt no Līguma ietvaros paredzēto Darbu izpildes, kuru dēļ Izpildītājs Līgumā noteiktajā termiņā nevar pabeigt Līguma ietvaros noteiktos Darbus; 
7.4.4. no Izpildītāja neatkarīgu apstākļu dēļ, trešo personu darbības vai bezdarbības rezultātā Izpildītājam nav iespējama Līgumā noteikto Darbu izpilde, un to pierāda Izpildītāja Pasūtītājam iesniegti attiecīgi apliecinājumi un pamatojošie dokumenti;
7.4.5. Līguma grozījumi ir nepieciešami objektīvu, no Pušu gribas neatkarīgu iemeslu dēļ, t.sk. trešo pušu dēļ, kurus Puses iepriekš nevarēja paredzēt un novērst, un to pierāda Izpildītāja un/vai Pasūtītāja iesniegti attiecīgi apliecinājumi vai dokumenti;
7.4.6. ja Līguma grozījumu vērtība, ko noteic kā visu secīgi veikto grozījumu naudas vērtību summu (neņemot vērā to grozījumu vērtību, kuri izdarīti saskaņā ar Līguma 7.4.3. un 7.4.5. punktu), vienlaikus nesasniedz 15% no sākotnējās Līguma 3.1. punktā noteiktās kopējās Līgumcenas.
7.5. Līguma 7.4.3. un 7.4.5. punkta kārtībā veikto grozījumu vērtība, ko noteic kā visu secīgi veikto grozījumu naudas vērtību summu (neņemot vērā to grozījumu vērtību, kuri izdarīti saskaņā ar Līguma 7.4.6. punktu), nevar pārsniegt 50 procentus no sākotnējās Līguma 3.1. punktā noteiktās kopējās Līgumcenas.
7.6. Ja ir iestājies kāds no Līguma 7.4.1., 7.4.3. - 7.4.5. punktā noteiktajiem nosacījumiem un ir nepieciešams pagarināt Līguma izpildes termiņu, Izpildītājam ir pienākums savlaicīgi, bet ne mazāk kā desmit darbdienas pirms Līguma 7.2. punktā noteiktā Līguma izpildes termiņa beigām informēt Pasūtītāju par nepieciešamību pagarināt Līguma 7.2. punktā noteikto termiņu, iesniedzot apliecinājumus un pamatojošos dokumentus par apstākļiem, kas radušies pēc Līguma noslēgšanas un kuru dēļ ir traucēta vai būtiski ietekmēta Līguma saistību izpilde. Līguma 7.2. punktā noteikto termiņu Līguma 7.4.1., 7.4.4. un 7.4.5. punktā noteiktajā gadījumā Puses var pagarināt par laika posmu, cik ilguši attiecīgajā Līguma punktā norādītie apstākļi, un Līguma 7.4.3. punktā noteiktajā gadījumā Puses var pagarināt par laika posmu,  cik objektīvi tas nepieciešams.
7.7. Līguma 7.4.2. punktā noteiktajā gadījumā Puses var vienoties par Tehniskās specifikācijas prasību vai Līguma 7.2. punktā noteiktā termiņa grozīšanu, ja ir saņemti visi Līguma 7.4.2. punktā noteiktie grozījumu nepieciešamību pamatojošie dokumenti un Pasūtītājs piekrīt Līguma grozījumu veikšanai. 
7.8. Pasūtītājam ir tiesības patstāvīgi pārliecināties par Līguma 7.4.1. - 7.4.6. punktā noteiktajiem apstākļiem, uz kuriem Izpildītājs atsaucas, lai pamatotu Līguma grozījumu nepieciešamību, vēršoties pie ražotājiem, iegūstot informāciju publiski pieejamās datubāzēs vai citos informācijas avotos.
7.9. Pasūtītājam ir tiesības nesaskaņot Izpildītāja piedāvātos Līguma grozījumus, ja tie neatbilst Līguma vai ADJIL nosacījumiem, Izpildītājs nespēj iesniegt Līguma grozījumus pamatojošus dokumentus vai iesniegtie dokumenti nav pietiekams pamatojums Līguma grozījumu veikšanai.
7.10. Līguma izpildes laikā var tikt veikti nebūtiski Līguma grozījumi. 
7.11. Jebkuri grozījumi (izņemot Līguma 12.8. punktā noteiktos) Līgumā jānoformē rakstiski un jāparaksta Pusēm. Rakstiski noformēti un Pušu parakstīti Līguma grozījumi kļūst par Līguma neatņemamu sastāvdaļu. 
7.12. [bookmark: _Hlk184108070]Pasūtītājam ir tiesības vienpusēji izbeigt Līgumu, vismaz piecas darbdienas iepriekš par to rakstiski paziņojot Izpildītājam, gadījumos, ja:
7.12.1. Izpildītājs nepilda tam Līgumā noteiktās saistības vai pilda tās neatbilstoši Līguma nosacījumiem, un Pasūtītājs par to ir informējis Izpildītāju rakstiskā (ar to saprotot arī elektroniski) pretenzijā, bet Izpildītājs Pasūtītāja noteiktajā termiņā nav novērsis pārkāpumu un neatbilstībā nav vainojams pats Pasūtītājs;
7.12.2. Līguma izpildes laikā noskaidrojas, ka Izpildītājs nav spējīgs izpildīt Līgumu saskaņā ar Līguma noteikumiem;
7.12.3. Izpildītājs ir patvaļīgi pārtraucis Līguma izpildi;
7.12.4. Izpildītājs iepirkuma procedūras laikā ir sniedzis nepatiesu informāciju, kas varēja ietekmēt iepirkuma līguma slēgšanas tiesību piešķiršanu;
7.12.5. Izpildītājam Līguma ietvaros kopējie piemērotie līgumsodi ir sasnieguši 10% no Līguma 3.1. punktā noteiktās kopējās Līgumcenas;
7.12.6. Izpildītājs kavē jebkuru Līgumu saistību izpildi vairāk nekā par 30 dienām;
7.12.7. tiek pasludināts Izpildītāja maksātnespējas process, vai tiek uzsākts Izpildītāja likvidācijas process;
7.12.8. Izpildītājs pārtrauc savu darbību kā juridiska persona un tam nav tiesību un saistību pārņēmēja;
7.12.9. no kompetentās iestādes saņemta informācija, ka Izpildītājs nevar veikt Darbu izpildi Pasūtītājam;
7.12.10. Izpildītājs tiek izslēgts no Būvkomersantu reģistra darbības sfērā ēku būvdarbu vadīšana un būvuzraudzība vai elektronisko skaru sistēmu un tīklu būvdarbu vadīšana;
7.12.11. Līgumu nav iespējams izpildīt tādēļ, ka ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
7.13. Pasūtītājs, Līguma 7.12. punktā paredzētajā kārtībā paziņojot par Līguma vienpusēju izbeigšanu, norāda datumu, ar kādu Līgums uzskatāms par vienpusēji izbeigtu.
7.14. Pusēm abpusēji vienojoties un noformējot vienošanos rakstiski, Līgums var tikt izbeigts pirms Līguma 7.2. punktā minētā termiņa.
7.15. Jebkurā Līguma izbeigšanas gadījumā Puses apņemas izpildīt visas saistības, kas radušās līdz Līguma izbeigšanas brīdim, t.sk. Izpildītājs nodod Pasūtītājam visu ar Objektu saistīto dokumentāciju (ja attiecināms).
7.16. Līguma neizdevīgums, pārmērīgi zaudējumi, būtiskas nelabvēlīgas izmaiņas izejmateriālu, būvizstrādājumu, iekārtu, darbaspēka un citā tirgū, izpildes grūtības un citi līdzīgi apstākļi nav pamats Līguma izbeigšanai no Izpildītāja puses.

8. Garantijas nosacījumi
8.1. Izpildītājs, skaitot no dienas, kad abpusēji parakstīts Līguma 2.2.11. punktā noteiktais nodošanas un pieņemšanas akts par visu Darbu izpildi, nodrošina veiktajiem Darbiem, t.sk. piegādātajām iekārtām un materiāliem, vismaz 24 mēnešu garantiju.
8.2. Ja garantijas laikā tiek konstatēti Darbu defekti vai trūkumi, kas nav radušies Pasūtītāja vainas dēļ, Pasūtītājs par to sastāda defektu aktu, kuru nosūta Izpildītājam. Pamatotu Pasūtītāja pretenziju gadījumā Izpildītājs ar saviem spēkiem un par saviem līdzekļiem Pasūtītāja norādītajā termiņā vai, ja tāds nav noteikts, 30 kalendāro dienu laikā pēc Pasūtītāja sagatavotā defektu akta saņemšanas nodrošina pretenzijā minēto trūkumu novēršanu.
8.3. Ja Pasūtītājs konstatē, ka garantijas laikā veiktie Darbi sniegti nekvalitatīvi vai nav veikti pilnā apjomā, Pasūtītājs iesniedz Izpildītājam rakstisku pretenziju, norādot nekvalitatīvi veiktos Darbus vai apjoma trūkumus, kā arī termiņu to novēršanai. 
8.4. Izpildītājam ir pienākums novērst Pasūtītāja norādītās nepilnības pretenzijā noteiktajā termiņā. Ja Izpildītājs atsakās novērst trūkumus vai nenovērš tos atbilstošā termiņā, Pasūtītājam ir tiesības piesaistīt citus darbu veicējus trūkumu novēršanai, bet Izpildītāja pienākums ir segt visus ar to saistītos izdevumus.

9. Līguma izpildē iesaistīto apakšuzņēmēju nomaiņas kārtība
9.1. Izpildītājs nav tiesīgs bez Pasūtītāja rakstveida piekrišanas nomainīt iepriekš vērtēto personālu vai apakšuzņēmēju vai iesaistīt papildu apakšuzņēmējus Līguma izpildē, t.sk. uzsāktu jebkādas sarunas ar mērķi nodot Darbu daļu to potenciālajiem veicējiem.
9.2. Pasūtītājs nedod piekrišanu Līguma 9.1. punktā minētā personāla un apakšuzņēmēju maiņai vai piesaistei jebkurā no šādiem gadījumiem, ja:
9.2.1. Izpildītāja piedāvātais personāls vai apakšuzņēmējs neatbilst Iepirkuma dokumentos, t.sk. Līgumā, noteiktajām prasībām, kas attiecas uz personālu un apakšuzņēmējiem;
9.2.2. tiek nomainīts apakšuzņēmējs, uz kura iespējām Iepirkumā Izpildītājs balstījies, lai apliecinātu savas kvalifikācijas atbilstību Iepirkuma dokumentos noteiktajām prasībām, un piedāvātais apakšuzņēmējs nav ar vismaz tādu pašu kvalifikāciju, uz ko Iepirkumā izraudzītais pretendents atsaucies, apliecinot savu atbilstību Iepirkumā noteiktajām prasībām.

10. Nepārvaramā vara
10.1. Puses nav atbildīgas par Līgumā noteikto saistību pilnīgu vai daļēju neizpildi, ja tā radusies nepārvaramas varas apstākļu dēļ.  
10.2. Līguma ietvaros par nepārvaramu varu tiek uzskatīta jebkāda neparedzama ārkārtas situācija vai notikums, kas ir ārpus Pušu kontroles un nav radies to kļūdas vai nevērīgas rīcības dēļ vai kas kavē vienu no Pusēm veikt kādu no Līgumā noteiktajiem pienākumiem un no kura nav bijis iespējams izvairīties, veicot pienācīgus piesardzības pasākumus.
10.3. Par nepārvaramu varu Līguma ietvaros netiks uzskatīti iekārtu vai būvizstrādājumu defekti vai to piegādes kavējumi (ja vien minētās problēmas neizriet tieši no nepārvaramas varas).
10.4. Puse, kura nevar izpildīt Līgumā noteiktās saistības nepārvaramas varas apstākļu dēļ, nekavējoties, bet ne vēlāk kā piecu darbdienu laikā, par to paziņo otrai Pusei. Pretējā gadījumā Pusei nav tiesību atsaukties uz nepārvaramas varas apstākļiem kā uz atbrīvošanas no atbildības pamatu.
10.5. Nepārvaramas varas apstākļu gadījumā Līgumā noteikto saistību izpildes termiņš tiek pagarināts par laiku, kas vienāds ar nepārvaramas varas apstākļu darbības laiku, Pusēm par to vienojoties šajā Līgumā noteiktajā kārtībā, kādā veicami Līguma grozījumi.
10.6. Nepārvaramas varas apstākļu iestāšanās faktu Puse, kura nevar izpildīt Līgumā noteiktās saistības, pierāda ar kompetentas institūcijas izdotu dokumentu, ja tāds tiek izdots.
10.7. Ja nepārvaramas varas apstākļi ilgst ilgāk par 30 dienām, tad jebkurai Pusei ir tiesības vienpusējā kārtā izbeigt Līgumu.
10.8. Puses kā uz nepārvaramu varu nevar atsaukties uz tādiem apstākļiem, kas Pusēm, slēdzot Līgumu, ir bijuši zināmi un sākušies pirms Līguma noslēgšanas.

11. Informācijas aizsardzība un datu apstrāde
11.1. Puses neizpauž informāciju trešajām personām, kas iegūta no otras Puses Līguma darbības laikā. Par aizsargājamu informāciju Līguma izpratnē tiek uzskatīta visa veida informācija un dati, kas saistīti ar Līguma izpildi, tai skaitā personu dati, komerciāla, lietišķa, finanšu rakstura informācija, tehniska informācija un dati jebkurā formā, tai skaitā rakstiskā, mutiskā, elektroniskā formā, kuru Puses ir apzīmējušas kā neizpaužamu, vai tās aizsardzība izriet no Latvijas Republikā spēkā esošajiem normatīvajiem aktiem. Šis  Līguma punkts neattiecas uz informācijas izpaušanu Pušu darbiniekiem/pārstāvjiem, kā arī Līguma izpildē piesaistītajiem apakšuzņēmējiem (ja tādi tiek piesaistīti Līgumā noteiktajā kārtībā) un to darbiniekiem, ciktāl minētajiem subjektiem šāda informācija ir nepieciešama Līguma izpildei. Šajā punktā noteiktais informācijas neizpaušanas pienākums ir spēkā neierobežotu laiku un ir spēkā arī tad, ja Pasūtītājs vienpusēji atkāpjas no Līguma vai ja Līgums tiek izbeigts citādi.
11.2. Aizsargājama informācija var tikt izpausta trešajām personām vienīgi Latvijas Republikā spēkā esošajos normatīvajos aktos noteiktajos gadījumos, apjomā un kārtībā, kā arī gadījumos, ja šī informācija ir bijusi publiski zināma pirms Līguma noslēgšanas, kļuvusi publiski zināma Līguma darbības laikā vai pēc Līguma izbeigšanās. Ja saskaņā ar normatīvajiem aktiem Izpildītājam var rasties pienākums izpaust trešajām personām aizsargājamo informāciju, tas pirms šādas informācijas izpaušanas informē un saskaņo ar Pasūtītāju to, ja vien normatīvie akti to neaizliedz.
11.3. Informācijas izpaušanas gadījumā Puses ir atbildīgas par otrai Pusei un trešajām personām nodarītajiem zaudējumiem.
11.4. Puses nodrošina, ka to darbinieki un piesaistītais personāls, kā arī Līguma izpildē piesaistītie apakšuzņēmēji (ja tādi tiek piesaistīti Līgumā noteiktajā kārtībā) un to personāls, vai citas personas, kurām Līgumā paredzētos gadījumos nodota aizsargājama informācija, ievēro informācijas aizsardzības prasības vismaz tādā apmērā, kā minēts šajā Līgumā, un Līgumā paredzētajos gadījumos tiem nodoto aizsargājamo informāciju izmantos vienīgi Līguma saistību izpildei.
11.5. Par katru situāciju, kad Izpildītājam pieejamā aizsargājamā informācija tiek nodota, atklāta vai kļuvusi pieejama trešajai personai, Izpildītājam nekavējoši rakstiski jāpaziņo Līguma 12.7.1. un 12.7.2. punktā noteiktajām Pasūtītāja kontaktpersonām.
11.6. Puses veic piemērotus drošības pasākumus aizsargājamas informācijas aizsardzībai, saskaņā ar normatīvo aktu prasībām. 
11.7. Visa Līguma izpildes gaitā iegūtā un radītā informācija tiek klasificēta atbilstoši Pasūtītāja norādījumiem par attiecīgajai informācijai piemērojamo klasifikācijas pakāpi. Izpildītājam ir aizliegts mainīt Līguma priekšmeta kopējo, kā arī atsevišķas daļas klasifikācijas pakāpi un aizsardzības prasības, bez saskaņojuma ar Pasūtītāju. Šajā punktā noteiktais pienākums ir spēkā neierobežotu laiku.
11.8. Puses ir atbildīgas par klasificētas informācijas aprites kārtības ievērošanu atbilstoši Ministru kabineta 2023. gada 19. decembra noteikumu Nr. 822 “Valsts noslēpuma, Ziemeļatlantijas līguma organizācijas, Eiropas Savienības un ārvalstu institūciju klasificētās informācijas aizsardzības noteikumi” prasībām.
11.9. Puses apliecina, ka no otras Puses iegūtos personu datus tie apstrādās tikai Līguma saistību izpildes mērķiem un tam nepieciešamajā apjomā, ievērojot Latvijas Republikā spēkā esošās personu datu apstrādes prasības, kā arī veiks atbilstošus tehniskus un organizatoriskus pasākumus, lai tiktu nodrošināta atbilstoša personas datu drošība, tostarp aizsardzība pret neatļautu vai nelikumīgu apstrādi un pret nejaušu nozaudēšanu, iznīcināšanu vai bojāšanu.
11.10. Pēc Līguma izpildes visa iegūtā aizsargājamā informācija (tai skaitā izpilddokumentācija) tiek nodota Pasūtītājam, Izpildītājam nesaglabājot kopijas.
11.11. Izpildītājam ar vislielāko rūpību un uzmanību ir jārūpējas par informācijas drošību un aizsardzību. 
11.12. Izpildītājam bez Pasūtītāja saskaņojuma (katru reizi atsevišķi) ir aizliegts veikt Līguma izpildes gaitas, rezultāta vai citu Līguma izpildei nepieciešamo elementu foto vai video fiksāciju Objektā, tai skaitā nav tiesību bez Pasūtītāja saskaņojuma (katru reizi atsevišķi) publicēt vai citādi publiski izrādīt Līguma izpildes gaitas vai tā rezultātu attēlojumu jebkādā formātā (foto, video u.c.).
11.13. Izpildītāja darbiniekiem, ir aizliegts darbu veikšanas telpās ienest jebkādas neautorizētas raidošas vai ierakstošas iekārtas, piemēram, mobilos tālruņus, planšetdatorus, viedpulksteņus.

12. Citi noteikumi
12.1. Līgumā noteiktās saistības pāriet uz Izpildītāja saistību pārņēmēju un ir tam saistošas atbilstoši Līguma nosacījumiem.
12.2. Izpildītājs bez Pasūtītāja rakstiskas piekrišanas nedrīkst nodot savas Līgumā noteiktās tiesības vai pienākumus trešajai personai.
12.3. Visus jautājumus, kas nav regulēti Līgumā, Puses risina atbilstoši Latvijas Republikā spēkā esošajiem normatīvajiem aktiem.
12.4. Gadījumā, ja rodas pretrunas starp Izpildītāja Iepirkumā iesniegto piedāvājumu un Līgumā vai Iepirkuma dokumentācijā ietvertajiem nosacījumiem, prioritārs ir Līgums un Iepirkuma dokumentācija.
12.5. Saziņa starp Izpildītāju un Pasūtītāju Līguma ietvaros tiek veikta caur Pušu kontaktpersonām. 
12.6. Izpildītāja kontaktpersonas:
12.6.1. par Līguma izpildes jautājumiem, kurš/-a koordinē Līguma izpildi, tai skaitā rēķinu un citu dokumentu savlaicīgu iesniegšanu un risina citus ar Līguma izpildi saistītus organizatoriskus jautājumus – Vārds, uzvārds, amats, telefona Nr. _________, e-pasta adrese: __________________ (vai kontaktpersona, kura norādīta Izpildītāja paziņojumā par kontaktpersonas nomaiņu atbilstoši Līguma 12.8. punkta nosacījumiem);
12.6.2. par drošības prasību izpildi atbildīgais darbinieks – Vārds, uzvārds, amats, telefona Nr. _________, e-pasta adrese: __________________ (vai kontaktpersona, kura norādīta Izpildītāja paziņojumā par kontaktpersonas nomaiņu atbilstoši Līguma 12.8. punkta nosacījumiem), kurš nodrošina Līguma 4.1.10.1. – 4.1.10.5. punktā norādīto pienākumu izpildi;
12.6.3. Vārds, uzvārds, amats, telefona Nr. _________, e-pasta adrese: __________________ (vai kontaktpersona, kura norādīta Izpildītāja paziņojumā par kontaktpersonas nomaiņu atbilstoši Līguma 12.8. punkta nosacījumiem), kurš pilda slepenības režīma pārvaldnieka pienākumus.
12.7. Pasūtītāja kontaktpersonas:
12.7.1. Vārds, uzvārds, amats, telefona Nr. _________, e-pasta adrese: __________________ (vai kontaktpersona, kura norādīta Izpildītāja paziņojumā par kontaktpersonas nomaiņu atbilstoši Līguma 12.8. punkta nosacījumiem), kurš ir atbildīgs par Līguma izpildes jautājumiem no Pasūtītāja puses, koordinē un uzrauga Līguma izpildi, ir tiesīgs pieteikt pretenzijas, risina un koordinē problēmjautājumus, no Pasūtītāja puses paraksta nodošanas un pieņemšanas aktus un pretenzijas un risina citus ar Līguma izpildi saistītus jautājumus, ja nepieciešams, veic nekavējošas preventīvas darbības, lai apturētu pārkāpuma norisi, un nekavējoties informē par drošības prasību pārkāpumiem Saeimas Administrācijas ģenerālsekretāru un kompetento drošības iestādi, un kurš pilda slepenības režīma pārvaldnieka pienākumus;
12.7.2. Vārds, uzvārds, amats, telefona Nr. _________, e-pasta adrese: __________________ (vai kontaktpersona, kura norādīta Izpildītāja paziņojumā par kontaktpersonas nomaiņu atbilstoši Līguma 12.8. punkta nosacījumiem), kurš/-a risina ar Līguma izpildi saistītos tehniskos, tehnoloģiskos, fiziskās un klasificētās informācijas drošības jautājumus, uzrauga drošības prasību ievērošanu, fiksē pārkāpumus;
12.7.3. Vārds, uzvārds, amats, telefona Nr. _________, e-pasta adrese:  (vai kontaktpersona, kura norādīta Izpildītāja paziņojumā par kontaktpersonas nomaiņu atbilstoši Līguma 12.8. punkta nosacījumiem), kurš/-a pilda slepenības režīma pārvaldnieka pienākumus;
12.7.4. Vārds, uzvārds, amats, telefona Nr. _________, e-pasta adrese: __________________ (vai kontaktpersona, kura norādīta Izpildītāja paziņojumā par kontaktpersonas nomaiņu atbilstoši Līguma 12.8. punkta nosacījumiem), kurš/-a pilda kiberdrošības pārvaldnieka pienākumus. 
12.8. Gadījumā, ja Līguma izpildes laikā tiek nomainīta Puses kontaktpersona vai tiek veiktas izmaiņas Pušu kontaktinformācijā vai rekvizītos, par to rakstiski (ar to saprotot arī elektroniski) tiek informēta otras Puses kontaktpersona. Atsevišķi līguma grozījumi par to netiek veikti. Ja attiecīgā Puse neizpilda šajā Līguma punktā noteikto informēšanas pienākumu, uzskatāms, ka otra Puse ir pilnībā izpildījusi savas saistības, lietojot Līgumā esošo informāciju par otru Pusi.
12.9. Visa Pušu savstarpējā sarakste Līguma priekšmeta sakarā, kā elektroniskā, tā izdrukas (papīra) formā nepieciešamības gadījumā var kalpot par pierādījumu. 
12.10. Līgums sagatavots un parakstīts divos identiskos eksemplāros latviešu valodā uz ________ lapām, ieskatot Līguma pielikumus, kas ir Līguma neatņemamas sastāvdaļas. Viens Līguma eksemplārs nodots Izpildītājam, bet otrs – Pasūtītājam. Abiem Līguma eksemplāriem ir vienāds juridisks spēks.
12.11. Līgumam pievienoti šādu pielikumi:
[Līguma pielikumu uzskaitījums saskaņā ar Līguma 1. punktu un pretendenta piedāvājumu].

13. Pušu rekvizīti un paraksti
	PASŪTĪTĀJS
Latvijas Republikas Saeima
Nod. maks. reģ. kods 90000028300
Jēkaba iela 11, Rīga, LV-1811
Valsts kase
Kods: TRELLV22
Konta Nr.: LV24TREL2020002011000

_________________________

	IZPILDĪTĀJS







___________________________







3. pielikums
2026. gada __.___________
Līgumam Nr.____________

APLIECINĀJUMS PAR IEROBEŽOTAS PIEEJAMĪBAS INFORMĀCIJAS UN VALSTS NOSLĒPUMU SATUROŠAS INFORMĀCIJAS APSTRĀDES MĒRĶI UN AIZSARDZĪBAS NOTEIKUMU IEVĒROŠANU
	Es,
	

	(vārds, uzvārds, organizācija, amats, personas kods)

	


ar savu parakstu apliecinu, ka esmu iepazinies(-usies) ar Informācijas atklātības likumā, likumā Par valsts noslēpumu un Ministru kabineta 2023. gada 19. decembra noteikumos Nr. 822 “Valsts noslēpuma, Ziemeļatlantijas līguma organizācijas, Eiropas Savienības un ārvalstu institūciju klasificētās informācijas aizsardzības noteikumi”, tai skaitā citos Latvijas Republikā spēkā esošajos normatīvajos aktos, noteiktajām ierobežotas pieejamības informācijas (turpmāk – IPI) un valsts noslēpumu saturošas informācijas aizsardzības prasībām un noteikumiem, un esmu saņēmis(-usi) Saeimas Administrācijas Saeimas drošības biroja instruktāžu par piemērotajiem drošības pasākumiem Latvijas Republikas Saeimā, kas saistīti ar darba pienākumu veikšanu, kā arī apņemos:

1) apstrādāt un izmantot man uzticēto, kā arī nodoto Latvijas Republikas Saeimas IPI un valsts noslēpumu saturošu informāciju jebkurā tehniski iespējamā tās fiksēšanas veidā tikai norādītajam un ar Latvijas Republikas Saeimu saskaņotajam mērķim, proti, Latvijas Republikas Saeimas 2026. gada __________  iepirkuma līguma Nr.____________________ izpildei;
2) ierodoties, uzturoties vai pametot darba izpildes vietu, ievērot Saeimas ēkās noteiktās caurlaižu režīma prasības un noteikumus par ēku apmeklēšanas un uzturēšanos tajās.
3) neveikt telpu, kurās tiek veikts darbs, foto vai video fiksāciju, bez saskaņojuma saņemšanas, kā arī neienest telpās foto, video vai citu viedtehniku, bet to novietot speciāli norādītā vietā;
4) neizpaust IPI un valsts noslēpumu saturošu informāciju, kas man tiks uzticēta vai kļūs zināma, pildot darba pienākumus;
5) bez iebildumiem un precīzi izpildīt ar IPI un valsts noslēpumu saturošas informācijas aizsardzību saistīto rīkojumu (norādījumu), noteikumu un instrukciju prasības, ar kurām esmu iepazīstināts;
6) ziņot par prettiesiskiem mēģinājumiem iegūt no manis IPI un valsts noslēpumu saturošu informāciju, kā arī par man zināmiem informācijas aizsardzības pasākumu pārkāpumiem.

Esmu brīdināts(-a), ka par neatļautu IPI un valsts noslēpumu saturošas informācijas izpaušanu, nozaudēšanu un citiem šīs informācijas aizsardzības pasākumu pārkāpumiem varu tikt saukts(- a) pie atbildības saskaņā ar Latvijas Republikas spēkā esošajiem normatīvajiem aktiem.

Esmu iepazinies(-usies) ar caurlaižu režīma prasībām un noteikumiem par Saeimas ēku apmeklēšanu un uzturēšanos tajās.

Rīgā 2026. gada ___. ________________
	Apliecinājumu iesniedza:
	
	Apliecinājumu pieņēma:

	
	
	

	(vārds, uzvārds, paraksts)
	
	(amats, vārds, uzvārds, paraksts)

